പാഞ്ച്ഷീര് പിടിക്കാനാകാതെ താലിബാന്, യുദ്ധം തുടരുന്നു നൂറുകണക്കിന് പേര് കൊല്ലപ്പെട്ടെന്ന് റിപ്പോര്ട്ട് അഫ്ഗാനിസ്ഥാനിലെ പഞ്ച്ശീര് പിടിക്കാനുള്ള ജീവന്മരണ പോരാട്ടത്തിലാണ് താലിബാന്. പഞ്ച്ശീര് പ്രശ്നം പരിഹരിക്കാന് കഴിയാത്തതിനാല് താലിബാന് സര്ക്കാരിന്റെ പ്രഖ്യാപനം നീളുകയാണ്. നൂറുകണക്കിന് പേര് കൊല്ലപ്പെട്ടതായാണ് റിപ്പോര്ട്ടുകള്. അഫ്ഗാനിസ്ഥാനില് താലിബാനു മുന്പില് കീഴടങ്ങാത്ത ഏകപ്രവിശ്യയായ പഞ്ച്ശീറില് രണ്ടു ദിവസമായി കനത്ത പോരാട്ടം തുടരുകയാണ്. പഞ്ച്ശീര് താഴ്വര താലിബാന് വളഞ്ഞു കഴിഞ്ഞു. താഴ്വരയിലേക്കുളള വൈദ്യുതി, ടെലിഫോണ് ബന്ധങ്ങള് താലിബാന് വിച്ഛേദിച്ചുതായി റിപ്പോര്ട്ടുണ്ട്. പ്രധാന പാതകളെല്ലാം താലിബാന് തടഞ്ഞിരിക്കുകയാണ്. ഭക്ഷ്യ വസ്തുക്കള്ക്കടക്കം ക്ഷാമം ഉണ്ടെന്നും ഐക്യരാഷ്ട്രസഭയും വിദേശ രാഷ്ട്രങ്ങളും ഇടപെടണമെന്നും മുന് അഫ്ഗാന് വൈസ് പ്രസിഡന്റ് അമറുള്ള സലേ ട്വിറ്ററില് ആവശ്യപ്പെട്ടു. എന്നാല് 350 ലധികം താലിബാന് സേനാംഗങ്ങളെ വധിച്ചെന്ന് പഞ്ച്ശീര് പ്രതിരോധ സേന അവകാശപ്പെട്ടു. അവസാന ശ്വാസം വരെ പൊരുതുമെന്ന് പഞ്ച്ശീര് നേതാവ് അഹ്മദ് മസൂദും അറിയിച്ചു. എന്നാല് പഞ്ച്ശീറില് വിജയം അവകാശപ്പെട്ട് കാബൂളില് താലിബാന് ആഘോഷം തുടങ്ങി. പഞ്ച്ശീറില് പോരാട്ടം തുടരുന്നതുകൊണ്ട് താലിബാന് സര്ക്കാരിന്റെ പ്രഖ്യാപനം നീളുകയാണ് . നയതന്ത്രത്തിലൂടെ പഞ്ച്ശീര് നേതാക്കളെ കൂടി സര്ക്കാരിന്റെ ഭാഗമാക്കി പഞ്ച്ശീര് പിടിക്കാനായിരുന്നു താലിബാന് നീക്കം. പക്ഷേ പഞ്ച്ശീര് നേതാക്കള് വഴങ്ങിയില്ല. തുടര്ന്നായിരുന്നു താലിബാന് പോരാട്ടത്തിനിറങ്ങിയത്. അതേസമയം കാബൂള് വിമാനത്താവളം അന്താരാഷ്ട്ര സര്വീസുകള്ക്കായി ഉടന് പ്രവര്ത്തന സജ്ജമാകുമെന്ന് ഖത്തര് അറിയിച്ചു. സാങ്കേതിക സഹായം നല്കാന് ഖത്തറില് നിന്നുള്ള പ്രത്യേക സംഘം കാബൂളിലുണ്ട്. വിമാനത്താവളം വഴി അഫ്ഗാനിലേക്ക് സഹായങ്ങളെത്തിക്കുന്നതിനും അഫ്ഗാനില് നിന്നുള്ള ഒഴിപ്പിക്കല് നടപടികള്ക്കുമായിരിക്കും മുന്ഗണന നല്കുക